Philippe IV

Philippe IV (Philippe Ilus, 1268 – 29. november 1314) oli Prantsusmaa kuningas 1285–1314 ning koos Jeanne I-ga Navarra kuningas Philippe I 1284–1314.

Tema tuntuimad teod on Templiordu likvideerimine ja generaalstaatide kokkukutsumine. Väidetavasti suri ta ordu viimse suurmeistri Jacques de Molay needuse tagajärjel.

Flandria vabadussõda 
 
12. sajandi teisel poolel oli Flandria krahvkonnas oli alanud suure õitsengu periood, kui Elsassi Filipsil õnnestus oma naise pärandina liidendada Flandriaga Vermandois' krahvkond. Tema kontrollitavad territooriumid ulatusid nüüd 25 kilomeetrini Pariisist ja olid suuremad kui tema süseräänisanda, Prantsuse kuninga otsekontrollitavad territooriumid. Prantsusmaa kuningas tahtis Flandriat lõplikult vallutada ja käivitas Flandria vabadussõja (1297–1305). 12. sajandil aitasid territooriumi üha võimsamad autonoomsed linnkeskused Prantsuse invasioonikatset tõrjuda ning võitsid prantslasi aastal 1302 Kuldkannuste lahingus. Kuid lõpuks olid prantslased edukamad Mons-en-Pévèle lahingus ning järgnenud Athis-sur-Orge lepinguga (1305) kaotas Flandria Lille'i, Douai ja Orchies Prantsusmaale ja pidi maksma ülisuuri trahve. Ta säilitas oma iseseisvuse Prantsuse kuningriigi läänina.

Generaalstaadid 
Philippe IV Ilusa valitsusajal tugevnes kuningavõim Prantsusmaal, Philippe IV kutsus 1302. aastal esimest korda kokku seisuste esinduskogu ehk generaalstaadid. Generaalstaatides, mis tegelesid koos kuningaga uute maksude kehtestamisega, olid esindatud vaimulikud, aadlikud (feodaalid) ja linlased. Kõik seisused kogunesid ja hääletasid eraldi.

Templiordu 
Templiordu ehk Templirüütlite ordu oli usulis-sõjaline rüütliordu, mis asutati Palestiinas Jeruusalemma linnas 1118/1119. aastal. Tema tegevuse peatas reedel, 13. oktoobril 1307 kuningas Philippe Ilus, tegevus lõpetati 1312. aastal paavsti otsusega. Templirüütlid olid moodustanud peaaegu kogu Euroopat katva kindlustuste ja sadamate võrgustiku, mis aitas palveränduritel liikuda kodu ja Jeruusalemma vahel. 1307. aastal arreteeriti kuningas Philippe Ilusa korraldusel kõik templirüütlid Prantsusmaal ning teiste monarhide kaasabil ka paljud templirüütlid teistes riikides. Kuningas Philippe ei leidnud oma üllatuseks ordu lossidest peaaegu mitte midagi väärtuslikku. Oma viha ja pettumuse valas kuningas välja vangistatud ordu suurmeistri Jacques de Molay vastu kelle ta saatis aastal 1314 tuleriidale. Pärast seda daatumit saadeti ordu laiali.

Avignoni paavst 
Philippe IV Ilus allutas Rooma paavsti oma võimule ja tõi 1309. aastal tema residentsi Avignoni, paavst Clemens V, kes pärines Bordeaux'st, viis paavsti residentsi Avignoni. Niinimetatud Avignoni vangipõlv kestis 1377. aastani. 

Philippe IV ühendas Lyoni taas oma riigiga (1312). See oli gallide endine pealinn ja Euroopa kaubateede tähtis ristumispunkt.

Navarra kuningriigi liitmine krooniga 

Champagne'i krahvid omandasid 1284. aastal päruse teel Navarra kuningriigi. 1284. aastal abiellus Jeanne de Champagne'i Philippe IV-ga ja aastatel 1284–1328 oli Navarra kuningriik personaalunioonis Prantsusmaaga, mida valitsesid Jeanne I ja Philippe IV – valitsejanimega Philippe I.

Isiklikku ja järglased

Margaret (u 1288 – pärast 1294)
Louis X (1289–1316), Prantsusmaa kuningas 1314–1316 ja Navarra kuningas 1314–1316 Louis I
Philippe V (1292/93–1322), Prantsusmaa kuningas, 1316–1322 ja Navarra kuningas 1316–1322 Philippe II 
Charles IV (1294–1328), Prantsusmaa kuningas 1322–1328 ja Navarra kuningas 1322–1328 Charles I
Prantsuse Isabelle (1295–1358), abiellus Inglismaa kuninga Edward III-ga
Robert (1297–1308).

Kirjandus
Maurice Druon, "Raudne kuningas", Eesti Raamat, 1990, 221 lk

Prantsusmaa monarhid
Navarra kuningad
Sündinud 1268
Surnud 1314
Kapetingid